इस्लामाबाद। पाकिस्तान सरकार ने सोमवार को कुलभूषण जाधव से उनकी मां और पत्नी से मुलाकात करवाई। शीशे के आर-पार की करीब 45 मिनट वाली मुलाकात में पाकिस्तान ने ड्रामा करने में कोई कसर नही छोड़ी। जाधव से मुलाकात के बाद विदेश मंत्रालय ने प्रेस कांफ्रेंस कर कहा कि इस मामले में उनके रुख में बदलाव नहीं आया है। हालांकि, पाकिस्तान सरकार ने जाधव और उनकी मां व पत्नी से मुलाकात करवाकर एक प्रोपोगैंडा वीडियो भी जारी कर उससे अपना शुक्रिया अदा करवाया।